title: Sklep št. 20-W-3 upravnega odbora Evropske agencije za nadzor ribištva z dne 22. aprila 2020 o notranjih pravilih glede omejitve nekaterih pravic posameznikov, na katere se nanašajo osebni podatki, v zvezi z obdelavo osebnih podatkov v okviru delovanja Evropske agencije za nadzor ribištva

text:
                  3.8.2020

                  SL

                  Uradni list Evropske unije

                  L 251/1

         SKLEP št. 20-W-3 UPRAVNEGA ODBORA EVROPSKE AGENCIJE ZA NADZOR RIBIŠTVA
         z dne 22. aprila 2020
         o notranjih pravilih glede omejitve nekaterih pravic posameznikov, na katere se nanašajo osebni podatki, v zvezi z obdelavo osebnih podatkov v okviru delovanja Evropske agencije za nadzor ribištva
         UPRAVNI ODBOR EVROPSKE AGENCIJE ZA NADZOR RIBIŠTVA JE –
         ob upoštevanju Pogodbe o delovanju Evropske unije;
         ob upoštevanju Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 (1) in Sklepa št. 1247/2002/ES in zlasti člena 25 Uredbe;
         ob upoštevanju Uredbe (EU) 2019/473 Evropskega parlamenta in Sveta z dne 19. marca 2019 o Evropski agenciji za nadzor ribištva (2) (v nadaljnjem besedilu: Agencija) in zlasti člena 32(2)(h) Uredbe;
         po posvetu z Evropskim nadzornikom za varstvo podatkov v skladu s členom 41(2) Uredbe (EU) 2018/1725;
         ob upoštevanju naslednjega:

                     (1)

                     Uredba (EU) 2019/473 vsebuje določbe o Evropski agenciji za nadzor ribištva, katere cilj je organizacija operativnega usklajevanja dejavnosti nadzora in inšpekcijskih pregledov ribištva s strani držav članic ter pomoč le-tem pri sodelovanju zaradi spoštovanja pravil skupne ribiške politike, da se zagotovi njeno učinkovito in enotno izvajanje.

                     (2)

                     V skladu s členom 25(1) Uredbe (EU) 2018/1725 morajo omejitve uporabe členov 14 do 22, 35 in 36, kot tudi člena 4 Uredbe, v kolikor se ta določila nanašajo na pravice in dolžnosti, ki so zajete v členih 14 do 22, temeljiti na notranjih pravilih, ki jih sprejme Agencija, kadar ne temeljijo na pravnih aktih, ki se sprejemajo na podlagi Pogodb.

                     (3)

                     Ta notranja pravila, vključno z določbami o oceni potrebnosti in sorazmernosti omejitve, se ne bi smela uporabljati, kadar pravni akt, sprejet na podlagi Pogodb, določa omejitev pravic posameznikov, na katere se nanašajo osebni podatki.

                     (4)

                     Če Agencija opravlja svoje naloge v zvezi s pravicami posameznika, na katerega se nanašajo osebni podatki, v skladu z Uredbo (EU) 2018/1725, prouči, ali velja katera od izjem iz navedene uredbe.

                     (5)

                     V okviru svojega upravnega delovanja lahko Agencija izvaja upravne poizvedbe, disciplinske postopke, predhodne dejavnosti v zvezi s primeri morebitnih nepravilnosti, ki se sporočajo uradu OLAF, obdeluje primere prijavljanja nepravilnosti, izvaja uradne in neuradne postopke v zvezi z nadlegovanjem, postopke notranjih in zunanjih pritožb, notranje revizije, preglede s strani uradne osebe za varstvo podatkov v skladu s členom 45(2) Uredbe (EU) 2018/1725 in notranje (IT) varnostne preiskave.

                     (6)

                     Agencija v okviru svojih operativnih dejavnosti prejema od inšpektorjev Unije poročila o inšpekcijskih pregledih, kot je določeno v členu 123 Izvedbene uredbe Komisije (EU) št. 404/2011 (3), členih 18, 19 in 20 Uredbe (EU) št. 1236/2010 Evropskega parlamenta in Sveta (4) in členih 30, 33 in 34 Uredbe (EU) 2019/833 Evropskega parlamenta in Sveta (5). Agencija prejme tudi informacije in podatke od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe Sveta (ES) št. 1005/2008 (6), kot je določeno v Sklepu Komisije 2009/988/EU (7).

                     (7)

                     Agencija obdeluje več kategorij osebnih podatkov, vključno z zanesljivimi podatki („objektivni“ podatki, kot so identifikacijski podatki, kontaktni podatki, poklicni podatki, upravni podatki, podatki, ki so bili prejeti iz posebnih virov, elektronski komunikacijski in prometni podatki) in/ali nezanesljivimi podatki („subjektivni“ podatki, povezani s primerom, kot so utemeljitev, vedenjski podatki, ocene, podatki o uspešnosti in vedenju ter podatki, povezani s predmetom urejanja postopka ali dejavnosti).

                     (8)

                     Agencija, ki jo zastopa izvršni direktor, deluje kot upravljavec podatkov ne glede na nadaljnja pooblastila vloge upravljavca v Agenciji, da se izraža operativna odgovornost za določene postopke obdelave osebnih podatkov.

                     (9)

                     Osebni podatki so varno shranjeni v elektronskem okolju ali na papirju, kar preprečuje nezakonit dostop ali prenos podatkov osebam, ki nimajo potrebe po seznanitvi z njimi. Osebni podatki, ki se obdelujejo, so shranjeni samo za čas, ki je potreben in primeren za namene, za katere se obdelujejo, in za določeno obdobje, navedeno v obvestilih o varstvu podatkov, izjavah o varstvu podatkov ali v evidencah Agencije.

                     (10)

                     Notranja pravila morajo veljati za vse postopke obdelave podatkov, ki jih opravlja Agencija pri izvajanju upravnih poizvedb, disciplinske postopke, predhodne dejavnosti v zvezi s primeri morebitnih nepravilnosti, ki se sporočajo uradu OLAF, uradne in neuradne postopke v zvezi z nadlegovanjem, postopke notranjih in zunanjih pritožb, notranje revizije, preglede s strani uradne osebe za varstvo podatkov v skladu s členom 45(2) Uredbe (EU) 2018/1725, notranje (IT) varnostne preiskave, ki se izvajajo interno ali z zunanjo pomočjo (npr. CERT-EU), in operativne dejavnosti iz zgoraj navedene uvodne izjave 6.

                     (11)

                     Uporabljati bi se morala za postopke obdelave, izvedena pred začetkom zgoraj navedenih postopkov, med njimi in med spremljanjem nadaljnjih ukrepov v zvezi z izidom teh postopkov ter izvajanjem operativnih dejavnosti iz zgoraj navedene uvodne izjave 6. Prav tako bi morala vključevati pomoč in sodelovanje, ki ju Agencija zagotavlja nacionalnim organom in mednarodnim organizacijam zunaj svojih upravnih preiskav.

                     (12)

                     V primerih, ko se uporabljajo ta notranja pravila, mora agencija utemeljiti, zakaj so omejitve nujno potrebne in sorazmerne v demokratični družbi, ter spoštovati bistvo temeljnih pravic in svoboščin.

                     (13)

                     V tem okviru je Agencija v največji mogoči meri zavezana k spoštovanju temeljnih pravic posameznikov, na katere se nanašajo osebni podatki, med izvajanjem zgoraj omenjenih postopkov, še posebno tistih pravic, ki se nanašajo na pravico do zagotovitve informacij, dostopa in popravka, pravico do izbrisa, omejitve obdelave, pravico do obveščanja posameznikov, na katere se nanašajo osebni podatki, o kršitvi varstva osebnih podatkov oziroma do zaupnosti komunikacije, kot je določeno v Uredbi (EU) 2018/1725.

                     (14)

                     Vendar mora Agencija morda omejiti informacije posamezniku, na katerega se nanašajo osebni podatki, in druge pravice posameznika, na katerega se nanašajo osebni podatki, da zaščiti zlasti lastne preiskave, preiskave in postopke drugih javnih organov ter pravice drugih oseb, ki so povezane s preiskavami ali drugimi postopki.

                     (15)

                     Agencija lahko tako informacije omeji z namenom zaščite preiskave ter temeljnih pravic in svoboščin drugih posameznikov, na katere se nanašajo osebni podatki.

                     (16)

                     Agencija mora občasno spremljati pogoje, ki upravičujejo omejitev, v primeru neupravičenosti le-teh pa omejitev odpraviti.

                     (17)

                     Upravljavec bi moral pooblaščeno osebo za varstvo podatkov obveščati ob odlogu in med revizijami –

               SPREJEL NASLEDNJI SKLEP:

            Člen 1
            Predmet urejanja in področje uporabe

               1.   Ta sklep določa pravila v zvezi s pogoji, pod katerimi sme Agencija v okviru svojih postopkov iz odstavka 2 omejiti uporabo pravic iz členov 14 do 21, 35 in 36 ter člena 4 Uredbe, na podlagi člena 25 Uredbe (EU) 2018/1725.

               2.   V okviru upravnega delovanja Agencije se ta sklep uporablja za postopke obdelave osebnih podatkov, ki jih Agencija izvaja za namene opravljanja upravnih poizvedb, disciplinskih postopkov, predhodnih dejavnosti v zvezi s primeri morebitnih nepravilnosti, ki se prijavijo uradu OLAF, obdelovanja postopkov za prijavljanje nepravilnosti, uradnih in neuradnih postopkov v zvezi z nadlegovanjem, obdelovanja notranjih in zunanjih pritožb, izvajanja notranjih revizij, preiskav, ki jih izvaja pooblaščena oseba za varstvo podatkov v skladu s členom 45(2) Uredbe (EU) 2018/1725, in preiskav v zvezi z (informacijsko-tehnološko) varnostjo, ki se izvajajo interno ali z zunanjim sodelovanjem (npr. CERT-EU).

               3.   okviru operativnih dejavnosti Agencije se ta sklep uporablja za obdelavo osebnih podatkov za namene izvajanja njenih pooblastil, zlasti prejemanje poročil o inšpekcijskem pregledu v skladu s členom 123 Izvedbene uredbe (EU) št. 404/2011, členi 18, 19 in 20 Uredbe (EU) št. 1236/2010 ter členi 30, 33 in 34 Uredbe (EU) 2019/833, in tudi informacij in podatkov, prejetih od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe (ES) št. 1005/2008, kot je določeno v Sklepu 2009/988/EU.

               4.   Kategorije zadevnih podatkov so zanesljivi podatki („objektivni“ podatki, kot so identifikacijski podatki, kontaktni podatki, poklicni podatki, upravni podatki, podatki, ki so bili prejeti iz posebnih virov, elektronski komunikacijski in prometni podatki) in/ali nezanesljivi podatki („subjektivni“ podatki, povezani s primerom, kot so utemeljitev, vedenjski podatki, ocene, podatki o uspešnosti in vedenju ter podatki, povezani s predmetom urejanja postopka ali dejavnosti).

               5.   Če Agencija opravlja svoje naloge v zvezi s pravicami posameznika, na katerega se nanašajo osebni podatki, v skladu z Uredbo (EU) 2018/1725, prouči, ali velja katera od izjem iz navedene uredbe.

               6.   Ob upoštevanju pogojev iz tega sklepa lahko omejitve veljajo za naslednje pravice: zagotavljanje informacij posameznikom, na katere se nanašajo osebni podatki, pravica do dostopa, popravka, izbrisa, omejitve obdelave, obveščanja posameznika, na katerega se nanašajo osebni podatki, o kršitvi varstva osebnih podatkov ali zaupnosti elektronskega obveščanja.

            Člen 2
            Opredelitev upravljavca in zaščitnih ukrepov

               1.   Agencija sprejme naslednje zaščitne ukrepe za preprečitev zlorabe ali nezakonitega dostopa ali prenosa:

                           (a)

                           dokumenti v papirni obliki se hranijo v zavarovanih omarah in so dostopni le pooblaščenemu osebju;

                           (b)

                           vsi elektronski podatki se hranijo v varni IT-aplikaciji v skladu z varnostnimi standardi Agencije in v posebnih elektronskih mapah, dostopnih samo pooblaščenemu osebju. Ustrezne ravni dostopa se odobrijo za vsak primer posebej;

                           (c)

                           sistemi IT in njihove podatkovne zbirke morajo imeti mehanizme za preveritev identitete uporabnika v sistemu enotne prijave ter morajo biti samodejno povezani z identifikacijsko kodo uporabnika in geslom. Računi končnih uporabnikov morajo biti edinstveni, osebni in neprenosljivi, souporaba uporabniških računov je strogo prepovedana. Elektronski evidence so varno shranjene, da se zavarujeta zaupnost in zasebnost podatkov, ki jih vsebujejo;

                           (d)

                           vse osebe, ki imajo dostop do podatkov, zavezuje obveznost zaupnosti.

               2.   Upravljavec podatkov pri postopkih obdelave je Agencija, ki jo zastopa izvršni direktor, ki lahko delegira funkcijo upravljavca podatkov. Posamezniki, na katere se nanašajo osebni podatki, so obveščeni o pooblaščenem upravljavcu z obvestilom o varstvu podatkov ali evidencami, objavljenimi na spletnem mestu in/ali intranetu Agencije.

               3.   Obdobje hrambe osebnih podatkov iz člena 1(3) ni daljše, kot je potrebno in ustrezno za namene, za katere se podatki obdelujejo. V nobenem primeru ne presega obdobja hrambe, določenega v obvestilih o varstvu podatkov, izjavah o varstvu osebnih podatkov ali evidencah iz člena 5(1).

               4.   Če Agencija meni, da mora uporabiti omejitev, se pretehta tveganje za pravice in svoboščine posameznika, na katerega se nanašajo osebni podatki, zlasti v primerjavi s tveganjem za pravice in svoboščine drugih posameznikov, na katere se nanašajo osebni podatki, in tveganjem preklica učinka preiskav ali postopkov Agencije, na primer z uničenjem dokazov. Tveganja za pravice in svoboščine posameznika, na katerega se nanašajo osebni podatki, so povezana predvsem s tveganjem izgube ugleda ter tveganjem za pravico do obrambe in pravico do izjave, vendar nanje niso omejena.

            Člen 3
            Omejitve

               1.   Agencija omejitev uporabi le na podlagi enega ali več razlogov iz točk (a) do (i) člena 25(1) Uredbe (EU) 2018/1725.
               Agencija v obvestila o varstvu podatkov ali evidence v smislu člena 31 Uredbe (EU) 2018/1725, ki so objavljeni na njenem spletnem mestu in/ali intranetu ter z njimi posameznike, na katere se nanašajo osebni podatki, obvesti o njihovih pravicah v okviru določenega postopka, vključi informacije v zvezi z morebitno omejitvijo teh pravic. Informacije zajemajo navedbo pravic, ki se lahko omejijo, razloge in morebitno trajanje.

               2.   Agencija lahko kot posebno uporabo namenov iz zgoraj navedenega odstavka 1 uporablja omejitve v naslednjih okoliščinah:

                           (a)

                           če so službe Komisije ali druge institucije, organi, agencije ali uradi Unije upravičeni do omejitve uresničevanja teh pravic na podlagi drugih aktov iz člena 25 Uredbe (EU) 2018/1725 ali v skladu s poglavjem IX navedene uredbe ali svojim ustanovitvenim aktom in bi bil namen take omejitve druge institucije, organa, agencije ali urada Unije ogrožen, če Agencija ne bi uporabila enakovredne omejitve glede istih osebnih podatkov;

                           (b)

                           če je pristojni organ države članice upravičen do omejitve uresničevanja teh pravic na podlagi aktov iz člena 23 Uredbe (EU) 2016/679 Evropskega parlamenta in Sveta (8) ali v skladu z nacionalnimi ukrepi za prenos členov 13(3), 15(3) ali 16(3) Direktive (EU) 2016/680 Evropskega parlamenta in Sveta (9);

                           (c)

                           če obstajajo jasni dokazi, da bi izvajanje navedenih pravic in obveznosti lahko ogrozilo sodelovanje Agencije s tretjimi državami ali mednarodnimi organizacijami pri izvajanju njenih nalog.

                     Pred uporabo omejitev v okoliščinah iz točk (a) in (b) prvega pododstavka se Agencija posvetuje z ustreznimi službami Komisije, institucijami, organi, agencijami ali uradi Unije ali pristojnimi organi držav članic, razen če jasno ugotovi, da je uporaba omejitve določena z enim od aktov iz navedenih točk.

               3.   Vse omejitve so potrebne in sorazmerne glede na tveganje za pravice in svoboščine posameznikov, na katere se nanašajo osebni podatki, ter bistvo temeljnih pravic in svoboščin v demokratični družbi.

               4.   Če se prouči uporaba omejitve, se na podlagi sedanjih pravil opravi preskus potrebnosti in sorazmernosti. Dokumentira se z notranjo oceno za namene odgovornosti za vsak primer posebej.
               Evidenca in po potrebi dokumenti, ki vsebujejo temeljna dejstva in pravne elemente, se evidentirajo. Na zahtevo so na voljo Evropskemu nadzorniku za varstvo podatkov.
               Agencija pregleda uporabo posamezne omejitve vsakih šest mesecev od njenega sprejetja in ob zaključku zadevne poizvedbe, postopka ali preiskave. V okviru tega rednega pregleda opravi preskus potrebnosti in sorazmernosti, da oceni, ali dejanski in pravni razlogi za omejitev še veljajo.

               5.   Omejitve se odpravijo takoj, ko okoliščine, ki jih upravičujejo, ne veljajo več. Zlasti kadar se šteje, da izvajanje omejene pravice ne bi več izničilo učinka naložene omejitve ali škodljivo vplivalo na pravice ali svoboščine drugih posameznikov, na katere se nanašajo osebni podatki.

            Člen 4
            Pregled s strani pooblaščene osebe za varstvo podatkov

               1.   Pooblaščena oseba Agencije za varstvo podatkov se brez nepotrebnega odlašanja obvesti vsakič, kadar upravljavec omeji uporabo pravic posameznikov, na katere se nanašajo osebni podatki, ali omejitev podaljša v skladu s tem sklepom. Upravljavec pooblaščeni osebi za varstvo podatkov zagotovi dostop do evidence, ki vsebuje oceno potrebnosti in sorazmernosti omejitve, ter v evidenci navede datum, ko je pooblaščeno osebo za varstvo podatkov o tem obvestil.

               2.   Pooblaščena oseba za varstvo podatkov lahko od upravljavca pisno zahteva, da pregleda uporabo omejitev. Upravljavec pisno obvesti pooblaščeno osebo za varstvo podatkov o rezultatu zahtevanega pregleda.

               3.   Upravljavec pooblaščeno osebo za varstvo podatkov obvesti, ko se omejitev odpravi.

            Člen 5
            Zagotavljanje informacij posamezniku, na katerega se nanašajo osebni podatki

               1.   Upravljavec lahko v ustrezno utemeljenih primerih in pod pogoji, določenimi v tem sklepu, omeji pravico do dostopa v okviru naslednjih postopkov obdelave, kadar je to potrebno in sorazmerno:

                           (a)

                           izvedba upravnih poizvedb in disciplinskih postopkov; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (b)

                           predhodne dejavnosti, povezane s primeri morebitnih nepravilnosti, prijavljenih uradu OLAF; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (c)

                           postopki za prijavo nepravilnosti; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (d)

                           uradni in neuradni postopki za obravnavanje nadlegovanja; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (e)

                           obdelava notranjih in zunanjih pritožb; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (f)

                           notranje revizije. Omejitve lahko temeljijo na členu 25(1)(b), (c), (f), (g) in (h) Uredbe (EU) 2018/1725;

                           (g)

                           preiskave, ki jih opravi pooblaščena oseba za varstvo podatkov v skladu s členom 45(2) Uredbe (EU) 2018/1725; Omejitve lahko temeljijo na členu 25(1)(c), (g), (h) Uredbe (EU) 2018/1725;

                           (h)

                           preiskave v zvezi z varnostjo (informacijske tehnologije), ki se izvajajo notranje ali z zunanjim sodelovanjem (npr. CERT-EU). Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725;

                           (i)

                           izmenjava informacij v okviru operativnih dejavnosti Agencije za izvajanje njenih pooblastil, zlasti prejemanja poročil o inšpekcijskem pregledu v skladu s členom 123 Izvedbene uredbe Komisije (EU) št. 404/2011, členi 18, 19 in 20 Uredbe (EU) št. 1236/2010 ter členi 30, 33 in 34 Uredbe (EU) 2019/833, pa tudi informacij in podatkov, prejetih od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe (ES) št. 1005/2008. Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725.

               2.   Kadar je sorazmerno, Agencija brez poseganja v določbe odstavka 3 o pravicah v zvezi s sedanjimi ali prihodnjimi omejitvami brez nepotrebnega odlašanja in v pisni obliki posamično obvesti tudi posameznike, na katere se nanašajo osebni podatki, ki se v posebnem postopku obdelave obravnavajo kot osebe, ki jih zadeva poseben postopek obdelave.

               3.   Če Agencija v celoti ali delno omeji posredovanje informacij posameznikom iz drugega odstavka, na katere se nanašajo osebni podatki, mora zabeležiti razloge za omejitev, pravno podlago v skladu s členom 3 tega sklepa ter oceno potrebe in sorazmernosti omejitve.

               4.   Omejitev iz odstavka 3 se uporablja, dokler obstajajo razlogi, ki jo upravičujejo.
               Kadar razlogi za omejitev ne veljajo več, Agencija posameznika, na katerega se nanašajo osebni podatki, obvesti o glavnih razlogih, na katerih temelji uporaba omejitve. Hkrati obvesti posameznika, na katerega se nanašajo osebni podatki, o pravici do vložitve pritožbe pri Evropskem nadzorniku za varstvo podatkov kadar koli ali do uveljavljanja pravnega sredstva pri Sodišču Evropske unije.

            Člen 6
            Pravica posameznika, na katerega se nanašajo osebni podatki, do dostopa

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do dostopa v okviru naslednjih postopkov obdelave, kadar je to potrebno in sorazmerno:

                           (a)

                           izvedba upravnih poizvedb in disciplinskih postopkov; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (b)

                           predhodne dejavnosti, povezane s primeri morebitnih nepravilnosti, prijavljenih uradu OLAF; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (c)

                           postopki za prijavo nepravilnosti; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (d)

                           uradni in neuradni postopki za obravnavanje nadlegovanja; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (e)

                           obravnava notranjih in zunanjih pritožb; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (f)

                           notranje revizije. Omejitve lahko temeljijo na členu 25(1)(b), (c), (f), (g) in (h) Uredbe (EU) 2018/1725;

                           (g)

                           preiskave, ki jih opravi pooblaščena oseba za varstvo podatkov v skladu s členom 45(2) Uredbe (EU) 2018/1725; Omejitve lahko temeljijo na členu 25(1)(c), (g), (h) Uredbe (EU) 2018/1725;

                           (h)

                           preiskave v zvezi z varnostjo (informacijske tehnologije), ki se izvajajo notranje ali z zunanjim sodelovanjem (npr. CERT-EU). Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725;

                           (i)

                           izmenjava informacij v okviru operativnih dejavnosti Agencije za izvajanje njenih pooblastil, zlasti prejemanja poročil o inšpekcijskem pregledu v skladu s členom 123 Izvedbene uredbe (EU) št. 404/2011, členi 18, 19 in 20 Uredbe (EU) št. 1236/2010 ter členi 30, 33 in 34 Uredbe (EU) 2019/833, pa tudi informacij in podatkov, prejetih od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe (ES) št. 1005/2008. Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725.

                     Če posameznik, na katerega se nanašajo osebni podatki, zahteva dostop do svojih osebnih podatkov, ki se obdelujejo v sklopu enega ali več specifičnih primerov oz. za določen postopek obdelave, Agencija v skladu s členom 17 Uredbe (EU) 2018/1725, svojo oceno zahteve omeji le na te osebne podatke.

               2.   Če Agencija v celoti ali delno omeji pravico do dostopa iz člena 17 Uredbe (EU) 2018/1725, sprejme naslednje ukrepe:

                           (a)

                           posameznika, na katerega se nanašajo osebni podatki, v odgovoru na zahtevo obvesti o uporabljeni omejitvi in glavnih razlogih zanjo ter možnosti vložitve pritožbe pri Evropskem nadzorniku za varstvo podatkov ali uveljavljanja pravnega sredstva na Sodišču Evropske unije;

                           (b)

                           v notranji oceni navede razloge za omejitev, vključno z oceno potrebnosti, sorazmernosti omejitve in njenega trajanja.

                     Posredovanje informacij iz točke (a) se lahko odloži, opusti ali zavrne, če bi se s tem izničil učinek omejitve v skladu s členom 25(8) Uredbe (EU) 2018/1725.

            Člen 7
            Pravica do popravka, izbrisa in omejitve obdelave

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do popravka, izbrisa in omejitve v okviru naslednjih postopkov obdelave, kadar je to nujno in sorazmerno:

                           (a)

                           izvedba upravnih poizvedb in disciplinskih postopkov; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (b)

                           predhodne dejavnosti, povezane s primeri morebitnih nepravilnosti, prijavljenih uradu OLAF; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (c)

                           postopki za prijavo nepravilnosti; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (d)

                           uradni in neuradni postopki za obravnavanje nadlegovanja; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (e)

                           obravnava notranjih in zunanjih pritožb; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (f)

                           notranje revizije. Omejitve lahko temeljijo na členu 25(1)(b), (c), (f), (g) in (h) Uredbe (EU) 2018/1725;

                           (g)

                           preiskave, ki jih opravi pooblaščena oseba za varstvo podatkov v skladu s členom 45(2) Uredbe (EU) 2018/1725; Omejitve lahko temeljijo na členu 25(1)(c), (g), (h) Uredbe (EU) 2018/1725;

                           (h)

                           preiskave v zvezi z varnostjo (informacijske tehnologije), ki se izvajajo notranje ali z zunanjim sodelovanjem (npr. CERT-EU). Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725;

                           (i)

                           izmenjava informacij v okviru operativnih dejavnosti Agencije za izvajanje njenih pooblastil, zlasti prejemanja poročil o inšpekcijskem pregledu v skladu s členom 123 Izvedbene uredbe (EU) št. 404/2011, členi 18, 19 in 20 Uredbe (EU) št. 1236/2010 ter členi 30, 33 in 34 Uredbe (EU) 2019/833, pa tudi informacij in podatkov, prejetih od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe (ES) št. 1005/2008. Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725.

               2.   Če Agencija v celoti ali delno omeji pravico do popravka, izbrisa in obdelave iz členov 18, 19(1) in 20(1) Uredbe (EU) 2018/1725, mora izvesti korake iz člena 6(2) tega sklepa ter zabeležiti dogodek v skladu s členom 6(3) tega sklepa.

            Člen 8
            Sporočilo posamezniku, na katerega se nanašajo osebni podatki, o kršitvi varnosti osebnih podatkov in zaupnost elektronskih sporočil

               1.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do obveščanja o kršitvi varnosti osebnih podatkov v okviru naslednjih postopkov obdelave, kadar je to nujno in sorazmerno:

                           (a)

                           izvedba upravnih poizvedb in disciplinskih postopkov; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (b)

                           predhodne dejavnosti, povezane s primeri morebitnih nepravilnosti, prijavljenih uradu OLAF; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (c)

                           postopki za prijavo nepravilnosti; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (d)

                           uradni in neuradni postopki za obravnavanje nadlegovanja; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           (e)

                           obravnava notranjih in zunanjih pritožb; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           (f)

                           notranje revizije. Omejitve lahko temeljijo na členu 25(1)(b), (c), (f), (g) in (h) Uredbe (EU) 2018/1725;

                           (g)

                           preiskave, ki jih opravi pooblaščena oseba za varstvo podatkov v skladu s členom 45(2) Uredbe (EU) 2018/1725; Omejitve lahko temeljijo na členu 25(1)(c), (g), (h) Uredbe (EU) 2018/1725;

                           (h)

                           preiskave v zvezi z varnostjo (informacijske tehnologije), ki se izvajajo notranje ali z zunanjim sodelovanjem (npr. CERT-EU). Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725;

                           (i)

                           izmenjava informacij v okviru operativnih dejavnosti Agencije za izvajanje njenih pooblastil, zlasti prejemanja poročil o inšpekcijskem pregledu v skladu s členom 123 Izvedbene uredbe (EU) št. 404/2011, členi 18, 19 in 20 Uredbe (EU) št. 1236/2010 ter členi 30, 33 in 34 Uredbe (EU) 2019/833, pa tudi informacij in podatkov, prejetih od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe (ES) št. 1005/2008. Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725.

               2.   V ustrezno utemeljenih primerih in pod pogoji, določenimi v tem sklepu, lahko upravljavec omeji pravico do zaupnosti elektronskih komunikacij v okviru naslednjih postopkov obdelave, kadar je to nujno in sorazmerno:

                           a.

                           izvedba upravnih poizvedb in disciplinskih postopkov; omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           b.

                           predhodne dejavnosti, povezane s primeri morebitnih nepravilnosti, prijavljenih uradu OLAF; omejitve lahko temeljijo na členu 25(1)(b), (d), (f), in (h) Uredbe (EU) 2018/1725;

                           c.

                           postopki za prijavo nepravilnosti; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           d.

                           formalni in neformalni postopki za primere nadlegovanja; Omejitve lahko temeljijo na členu 25(1)(b), (d), (f) in (h) Uredbe (EU) 2018/1725;

                           e.

                           obravnava notranjih in zunanjih pritožb; Omejitve lahko temeljijo na členu 25(1)(b), (c), (d), (f), (g) in (h) Uredbe (EU) 2018/1725;

                           f.

                           preiskave v zvezi z varnostjo (informacijske tehnologije), ki se izvajajo notranje ali z zunanjim sodelovanjem (npr. CERT-EU). Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725;

                           g.

                           izmenjava informacij v okviru operativnih dejavnosti Agencije za izvajanje njenih pooblastil, zlasti prejemanja poročil o inšpekcijskem pregledu v skladu s členom 123 Izvedbene uredbe (EU) št. 404/2011, in tudi informacij in podatkov, prejetih od držav članic v okviru analize, ki jo predloži Evropski komisiji za pripravo in izvedbo revizije na kraju samem v tretjih državah v skladu s členom 20(4)(c) Uredbe (ES) št. 1005/2008. Omejitve lahko temeljijo na členu 25(1)(b), (c), (d), (g) in (h) Uredbe (EU) 2018/1725.

               3.   Če Agencija omeji sporočanje posameznikom, na katere se nanašajo osebni podatki, o kršitvah varstva osebnih podatkov oz. zaupnosti elektronske komunikacije iz členov 35 in 36 Uredbe (EU) 2018/1725, mora zabeležiti in registrirati razloge za omejitev v skladu s členom 5(3) tega sklepa. Uporablja se člen 5(4) tega sklepa.

            Člen 9
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Vigu, 22. aprila 2020

                  Predsednik upravnega odbora

               Reinhard PRIEBE

            (1)  UL L 295, 21.11.2018, str. 39.

            (2)  UL L 83, 25.3.2019, str. 18.

            (3)  Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 1).

            (4)  Uredba (EU) št. 1236/2010 Evropskega parlamenta in Sveta z dne 15. decembra 2010 o sistemu nadzora in izvrševanja, ki se uporablja na območju Konvencije o prihodnjem večstranskem sodelovanju v ribištvu severovzhodnega Atlantika in razveljavitvi Uredbe Sveta (ES) št. 2791/1999 (UL L 348, 31.12.2010, str. 17).

            (5)  Uredba (EU) 2019/833 Evropskega parlamenta in Sveta z dne 20. maja 2019 o določitvi ukrepov za ohranjanje in izvrševanje, ki se uporabljajo na upravnem območju Organizacije za ribištvo severozahodnega Atlantika, spremembi Uredbe (EU) 2016/1627 ter razveljavitvi uredb Sveta (ES) št. 2115/2005 in (ES) št. 1386/2007 (UL L 141, 28.5.2019, str. 1).

            (6)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).

            (7)  Sklep Komisije 2009/988/EU z dne 18. decembra 2009 o imenovanju Agencije Skupnosti za nadzor ribištva kot organa za izvajanje nekaterih nalog iz Uredbe Sveta (ES) št. 1005/2008 (UL L 338, 19.12.2009, str. 104).

            (8)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).

            (9)  Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89).


title: Sklep Sveta (EU) 2020/1420 z dne 15. oktobra 2018 o podpisu, v imenu Evropske unije in njenih držav članic, ter začasni uporabi Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji

text:
                  9.10.2020

                  SL

                  Uradni list Evropske unije

                  L 330/1

         SKLEP SVETA (EU) 2020/1420
         z dne 15. oktobra 2018
         o podpisu, v imenu Evropske unije in njenih držav članic, ter začasni uporabi Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(5) Pogodbe,
         ob upoštevanju Akta o pristopu Republike Hrvaške in zlasti člena 6(2) Akta,
         ob upoštevanju predloga Evropske komisije,
         ob upoštevanju naslednjega:

                     (1)

                     Evro-mediteranski sporazum o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani (1) (v nadaljnjem besedilu: Sporazum) je bil podpisan 17. julija 1995 v Bruslju. Sporazum je začel veljati 1. marca 1998.

                     (2)

                     Republika Hrvaška je 1. julija 2013 postala država članica Evropske unije.

                     (3)

                     V skladu s členom 6(2) Akta o pristopu Republike Hrvaške se pristop Republike Hrvaške k Sporazumu odobri s protokolom k Sporazumu (v nadaljnjem besedilu: Protokol). V skladu s poenostavljenim postopkom skleneta protokol Svet, ki nastopa soglasno v imenu držav članic, in zadevna tretja država.

                     (4)

                     Svet je 14. septembra 2012 pooblastil Komisijo, da začne pogajanja z zadevnimi tretjimi državami zaradi pristopa Republike Hrvaške k Uniji. Pogajanja z Republiko Tunizijo so se uspešno zaključila 11. maja 2018.

                     (5)

                     Protokol bi bilo zato treba podpisati v imenu Unije in njenih držav članic in bi ga bilo treba do zaključka postopkov, potrebnih za njegovo sklenitev, uporabljati začasno –

               SPREJEL NASLEDNJI SKLEP:

            Člen 1
            Podpis, v imenu Unije in njenih držav članic, Protokola k Evro-mediteranskemu sporazumu o pridružitvi med Evropskima skupnostma in njunimi državami članicami na eni strani ter Republiko Tunizijo na drugi strani zaradi upoštevanja pristopa Republike Hrvaške k Evropski uniji, se odobri s pridržkom sklenitve navedenega protokola.
            Besedilo Protokola je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

            Člen 3
            Protokol se začasno uporablja od 1. julija 2013 do zaključka postopkov, potrebnih za njegovo sklenitev.

            Člen 4
            Ta sklep začne veljati na dan sprejetja.

            V Luxembourgu, 15. oktobra 2018

                  Za Svet

                  Predsednica

               F. MOGHERINI

            (1)  UL L 97, 30.3.1998, str. 2.


title: Sklep Sveta (EU) 2020/1422 z dne 5. oktobra 2020 o dodelitvi sproščenih sredstev iz projektov v okviru 10. Evropskega razvojnega sklada za dopolnitev sredstev za mirovno pomoč za Afriko

text:
                  9.10.2020

                  SL

                  Uradni list Evropske unije

                  L 329/4

         SKLEP SVETA (EU) 2020/1422
         z dne 5. oktobra 2020
         o dodelitvi sproščenih sredstev iz projektov v okviru 10. Evropskega razvojnega sklada za dopolnitev sredstev za mirovno pomoč za Afriko
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (1), in zlasti člena 1(4) Notranjega sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Trenutna prizadevanja Unije za mir in varnost na afriški celini v okviru mirovne pomoči za Afriko bi se morala nadaljevati do konca junija 2021 ali do izteka veljavnosti Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (2), kakor je bil nazadnje spremenjen (v nadaljnjem besedilu: Sporazum o partnerstvu AKP-EU), kar nastopi prej.

                     (2)

                     Finančne potrebe mirovne pomoči za Afriko za obdobje od januarja do junija 2021 so ocenjene na 113 000 000 EUR.

                     (3)

                     Za zagotovitev financiranja mirovne pomoči za Afriko do konca junija 2021 ali izteka veljavnosti Sporazuma o partnerstvu AKP-EU, kar nastopi prej, je primerno uporabiti sproščena sredstva iz projektov v okviru 10. Evropskega razvojnega sklada (v nadaljnjem besedilu: 10. ERS). Ta dodatna sredstva bi morala financirati podporo operacijam v podporo miru pod afriškim vodstvom.

                     (4)

                     Sredstva bi bilo treba uporabljati v skladu z ustreznim večletnim akcijskim programom za mirovno pomoč za Afriko ter pravili in postopki, ki se uporabljajo za 11. Evropski razvojni sklad (v nadaljnjem besedilu: 11. ERS), kot so določeni v uredbah Sveta (EU) 2015/322 (3) in (EU) 2018/1877 (4).

                     (5)

                     Ponovno uporabljena sredstva 10. ERS, za katera prej niso bile prevzete obveznosti v skladu s členom 1(3) Notranjega sporazuma za 11. ERS ali ki niso bila sproščena v skladu s členom 1(4) navedenega sporazuma, ostanejo sredstva 10. ERS v skladu s točko (a) člena 1(2) Notranjega sporazuma za 10. ERS (5) –

               SPREJEL NASLEDNJI SKLEP:

            Člen 1
            Znesek v višini do največ 113 000 000 EUR iz sproščenih sredstev iz projektov v okviru 10. ERS se dodeli za dopolnitev sredstev za mirovno pomoč za Afriko za obdobje od 1. januarja do 30. junija 2021 ali do izteka veljavnosti Sporazuma o partnerstvu AKP-EU, kar nastopi prej.
            Ta sredstva se uporabljajo v skladu s pravili in postopki, ki se uporabljajo za 11. ERS.

            Člen 2
            Ta sklep začne veljati dan po sprejetju.

            V Bruslju, 5. oktobra 2020

                  Za Svet

                  Predsednik

               M. ROTH

            (1)  UL L 210, 6.8.2013, str. 1.

            (2)  UL L 317, 15.12.2000, str. 3.

            (3)  Uredba Sveta (EU) 2015/322 z dne 2. marca 2015 o izvajanju 11. Evropskega razvojnega sklada (UL L 58, 3.3.2015, str. 1).

            (4)  Uredba Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad, in razveljavitvi Uredbe (EU) 2015/323 (UL L 307, 3.12.2018, str. 1).

            (5)  Notranji sporazum med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008-2013 v skladu s Sporazumom o partnerstvu AKP-ES o dodelitvi finančne pomoči čezmorskim državam in ozemljem, za katero se uporablja Četrti del Pogodbe ES (UL L 247, 9.9.2006, str. 32).


title: Sklep Predsedstva Evropskega Parlamenta z dne 16. decembra 2020 o spremembi izvedbenih ukrepov v zvezi s Statutom poslancev Evropskega parlamenta 2020/C 444/01

text:
                  22.12.2020

                  SL

                  Uradni list Evropske unije

                  C 444/1

         SKLEP PREDSEDSTVA EVROPSKEGA PARLAMENTA
         z dne 16. decembra 2020
         o spremembi izvedbenih ukrepov v zvezi s Statutom poslancev Evropskega parlamenta
         (2020/C 444/01)
         PREDSEDSTVO EVROPSKEGA PARLAMENTA JE –
         ob upoštevanju Pogodbe o delovanju Evropske unije in zlasti člena 223(2) Pogodbe,
         ob upoštevanju Statuta poslancev Evropskega parlamenta (1),
         ob upoštevanju člena 25 Poslovnika Evropskega parlamenta,
         ob upoštevanju naslednjega:

                     (1)

                     Predsedstvo lahko v skladu s členom 69(1) izvedbenih ukrepov v zvezi s Statutom poslancev Evropskega parlamenta (2) (v nadaljnjem besedilu: izvedbeni ukrepi) vsako leto indeksira povračljive potne stroške, dnevnice in nadomestilo splošnih stroškov največ do stopnje, ki je enaka stopnji letne inflacije v Evropski uniji od oktobra prejšnjega leta, kot jo je objavil Eurostat.

                     (2)

                     Stopnja inflacije za obdobje od oktobra 2019 do oktobra 2020, kot jo je 18. novembra 2020 sporočil Eurostat, znaša 0,3 %. Novi zneski, ki so posledica prilagoditve zaradi inflacije, bi se morali začeti uporabljati 1. januarja 2021, zato bi bilo treba izvedbene ukrepe ustrezno spremeniti.

                     (3)

                     V skladu s členom 69(2) izvedbenih ukrepov se najvišji znesek za kritje stroškov za parlamentarno pomoč za vse osebne sodelavce iz člena 33(4) izvedbenih ukrepov po potrebi vsako leto indeksira na podlagi podatkov, zbranih v skladu s členom 65 kadrovskih predpisov za uradnike Evropske unije, določenih z Uredbo Sveta (EGS, Euratom, ESPJ) št. 259/68 (3).

                     (4)

                     Glede na to je Komisija za leto 2020 določila stopnjo prilagoditve v višini 0,7 %. Zato bi bilo treba najvišji mesečni znesek za kritje stroškov za parlamentarno pomoč povečati na 25 620 EUR z učinkom od 1. julija 2020 –

               SPREJELO NASLEDNJI SKLEP:

            Člen 1
            Izvedbeni ukrepi se spremenijo:

                        (1)

                        v odstavku 1 člena 20 se točka (a) nadomesti z naslednjim:

                                    „(a)

                                    za potovanje med 0 in 50 km: 23,96 EUR;“;

                        (2)

                        člen 22 se spremeni:

                                    (a)

                                    odstavek 1 se nadomesti z naslednjim:

                                       „1.   Najvišji znesek letnega povračila iz naslova potnih stroškov, nastalih v primerih iz točke (b) člena 10(1), znaša 4 517 EUR.“;

                                    (b)

                                    prvi pododstavek odstavka 3 se nadomesti z naslednjim:

                                       „3.   Najvišji letni znesek, ki se lahko povrne iz naslova dejanskih potnih stroškov, nastalih med potovanji, ki jih opravijo predsedniki odborov ali pododborov, da bi sodelovali na konferencah ali prireditvah s parlamentarno razsežnostjo, na katerih se obravnava tematika evropskega značaja, ki spada v pristojnosti njihovega odbora ali pododbora, znaša 4 517 EUR. Za sodelovanje je potrebno predhodno dovoljenje predsednika Parlamenta, ki je izdano po tem, ko se preveri, ali so za kritje stroškov na voljo sredstva največ do omenjenega najvišjega zneska.“;

                        (3)

                        v členu 24 se odstavek 2 nadomesti z naslednjim:

                           „2.   Če uradna dejavnost poteka na ozemlju Unije, poslanci prejmejo pavšalno nadomestilo v višini 324 EUR.“;

                        (4)

                        v členu 26 se odstavek 2 nadomesti z naslednjim:

                           „2.   Mesečni znesek nadomestila iz člena 25 znaša 4 576 EUR.“;

                        (5)

                        v členu 33 se odstavek 4 nadomesti z naslednjim:

                           „4.   Najvišji mesečni znesek za kritje stroškov za vse osebne sodelavce iz člena 34 znaša 25 620 EUR z učinkom od 1. julija 2020.“.

            Člen 2
            Ta sklep začne veljati dan po objavi v Uradnem listu Evropske unije.
            Uporablja se od 1. januarja 2021, z izjemo člena 1(5), ki se uporablja od 1. julija 2020.

            (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju statuta poslancev Evropskega parlamenta (UL L 262, z dne 7.10.2005, str. 1).

            (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

            (3)  UL L 56, 4.3.1968, str. 1.


title: Sklep Sveta z dne 18. decembra 2020 o imenovanju predsednika Evropskega svetovalnega organa za upravljanje statističnih podatkov 2020/C 445/01

text:
                  22.12.2020

                  SL

                  Uradni list Evropske unije

                  C 445/1

         SKLEP SVETA
         z dne 18. decembra 2020
         o imenovanju predsednika Evropskega svetovalnega organa za upravljanje statističnih podatkov
         (2020/C 445/01)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Sklepa št. 235/2008/ES Evropskega parlamenta in Sveta z dne 11. marca 2008 o ustanovitvi Evropskega svetovalnega organa za upravljanje statističnih podatkov (1) in zlasti člena 3 Sklepa,
         ob upoštevanju mnenja Evropske komisije,
         ob upoštevanju odobritve Evropskega parlamenta,
         ob upoštevanju naslednjega:

                     (1)

                     Svet je s Sklepom z dne 18. decembra 2017 (2) imenoval Enrica GIOVANNINIJA za predsednika Evropskega svetovalnega organa za upravljanje statističnih podatkov za obdobje treh let od 1. februarja 2018.

                     (2)

                     Mandat Enrica GIOVANNINIJA se izteče 31. januarja 2021. Zato je treba imenovati novega predsednika, ki bo mandat nastopil po izteku navedenega mandata.

                     (3)

                     Člen 3(3) Sklepa št. 235/2008/ES določa, da predsednik ne sme biti sedanji član nacionalnega statističnega organa ali Komisije –

               SPREJEL NASLEDNJI SKLEP:

            Člen 1
            Aurel SCHUBERT se imenuje za predsednika Evropskega svetovalnega organa za upravljanje statističnih podatkov za obdobje treh let od 1. februarja 2021.

            Člen 2
            Ta sklep začne veljati tretji dan po objavi v Uradnem listu Evropske unije.

            V Bruslju, 18. decembra 2020

                  Za Svet

                  Predsednik

               M. ROTH

            (1)  UL L 73, 15.3.2008, str. 17.

            (2)  Sklep Sveta z dne 18. decembra 2017 o imenovanju predsednika Evropskega svetovalnega organa za upravljanje statističnih podatkov (UL C 439, 20.12.2017, str. 7).


title: Sklep Sveta z dne 18. decembra 2020 o imenovanju dveh članov Evropskega svetovalnega organa za upravljanje statističnih podatkov 2020/C 445/02

text:
                  22.12.2020

                  SL

                  Uradni list Evropske unije

                  C 445/3

         SKLEP SVETA
         z dne 18. decembra 2020
         o imenovanju dveh članov Evropskega svetovalnega organa za upravljanje statističnih podatkov
         (2020/C 445/02)
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Sklepa št. 235/2008/ES Evropskega parlamenta in Sveta z dne 11. marca 2008 o ustanovitvi Evropskega svetovalnega organa za upravljanje statističnih podatkov (1) in zlasti člena 3 Sklepa,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je s Sklepom z dne 18. decembra 2017 (2) imenoval tri člane Evropskega svetovalnega organa za upravljanje statističnih podatkov (v nadaljnjem besedilu: organ) za triletni mandat od 1. februarja 2018.

                     (2)

                     Po odstopu enega člana pred koncem njegovega mandata je Svet s Sklepom z dne 19. decembra 2019 (3) za triletni mandat imenoval novega člana organa.

                     (3)

                     Mandat dveh članov, imenovanih s Sklepom z dne 18. decembra 2017, se izteče 31. januarja 2021. Zato je treba imenovati dva nova člana organa, ki bosta mandat nastopila po izteku navedenih mandatov.

                     (4)

                     Člen 3(2) Sklepa št. 235/2008/ES določa, da so člani izbrani izmed strokovnjakov, ki so odlično usposobljeni na področju statistike –

               SPREJEL NASLEDNJI SKLEP:

            Člen 1
            Naslednji osebi sta za obdobje treh let od 1. februarja 2021 imenovani za člana, ki v Evropskem svetovalnem organu za upravljanje statističnih podatkov zastopata Svet:

                        —

                        Bart DE MOOR in

                        —

                        Jørgen ELMESKOV.

            Člen 2
            Ta sklep začne veljati tretji dan po objavi v Uradnem listu Evropske unije.

            V Bruslju, 18. decembra 2020

                  Za Svet

                  Predsednik

               M. ROTH

            (1)  UL L 73, 15.3.2008, str. 17.

            (2)  Sklep Sveta z dne 18. decembra 2017 o imenovanju treh članov Evropskega svetovalnega organa za upravljanje statističnih podatkov (UL C 439, 20.12.2017, str. 5).

            (3)  Sklep Sveta z dne 19. decembra 2019 o imenovanju člana Evropskega svetovalnega organa za upravljanje statističnih podatkov (UL C 428, 20.12.2019, str. 5).


title: Sklep Sveta (EU) 2020/2185 z dne 18. decembra 2020 o podpisu, v imenu Evropske unije, Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo

text:
                  23.12.2020

                  SL

                  Uradni list Evropske unije

                  L 435/63

         SKLEP SVETA (EU) 2020/2185
         z dne 18. decembra 2020
         o podpisu, v imenu Evropske unije, Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Komisija je maja 2003 sprejela sporočilo Evropskemu parlamentu in Svetu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“. Akcijski načrt iz navedenega sporočila (v nadaljnjem besedilu: akcijski načrt FLEGT) je predlagal, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje. Sklepi Sveta o akcijskem načrtu FLEGT so bili sprejeti oktobra 2003, Evropski parlament pa je resolucijo o tej zadevi sprejel 11. julija 2005.

                     (2)

                     Svet je 5. decembra 2005 pooblastil Komisijo, da začne pogajanja z državami proizvajalkami lesa o partnerskih sporazumih za izvajanje akcijskega načrta FLEGT.

                     (3)

                     Svet je 20. decembra 2005 sprejel Uredbo (ES) št. 2173/2005 (1), ki je vzpostavila shemo izdajanja dovoljenj FLEGT za uvoz lesa v Unijo iz držav, s katerimi je Unija sklenila prostovoljne sporazume o partnerstvu.

                     (4)

                     Pogajanja z Republiko Honduras za sklenitev Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo (v nadaljnjem besedilu: Sporazum) so se uspešno zaključila s parafiranjem Sporazuma dne 14. junija 2018.

                     (5)

                     Sporazum bi bilo treba podpisati v imenu Unije, s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis Prostovoljnega sporazuma o partnerstvu med Evropsko unijo in Republiko Honduras o izvrševanju zakonodaje, upravljanju in trgovanju na področju gozdov pri uvozu lesnih proizvodov v Evropsko unijo se odobri v imenu Unije, s pridržkom njegove sklenitve (2).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 18. decembra 2020

                  Za Svet

                  Predsednik

               M. ROTH

            (1)  Uredba Sveta (ES) št. 2173/2005 z dne 20. decembra 2005 o vzpostavitvi sheme izdajanja dovoljenj FLEGT za uvoz lesa v Evropsko skupnost (UL L 347, 30.12.2005, str. 1).

            (2)  Besedilo Sporazuma bo objavljeno skupaj s sklepom o njegovi sklenitvi.


title: Sklep 2020/C 448/03

text:
                  23.12.2020

                  SL

                  Uradni list Evropske unije

                  C 448/5

         Sklep
         (2020/C 448/03)
         GENERALNI SEKRETAR EVROPSKEGA PARLAMENTA –
         — OB UPOŠTEVANJU Uredbe Sveta (EGS, Euratom, ESPJ) št. 259/68 (1), kot je bila spremenjena z Uredbo (EU, Euratom) št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (2), zlasti člena 30 teh predpisov,
         — OB UPOŠTEVANJU sklepa predsedstva Evropskega parlamenta z dne 13. januarja 2014 o prenosu pooblastil organa za imenovanja in organa, pooblaščenega za sklepanje pogodb o zaposlitvi,
         — OB UPOŠTEVANJU dejstva, da se 31. decembra 2020 izteče veljavnost naslednjih rezervnih seznamov Evropskega parlamenta:
         PE/168/S, PE/171/S, PE/186/S, AD/1/16, AD/2/16 (P), PE/200/S, AST/1/13, AST/1/16, AST/2/16 (P),
         — OB UPOŠTEVANJU mnenja skupnega odbora, sprejetega na seji 21. oktobra 2020 –
         SKLENE:

            Edini člen
            Veljavnost rezervnih seznamov:
            PE/168/S, PE/171/S, PE/186/S, AD/1/16, AD/2/16 (P), PE/200/S, AST/1/13, AST/1/16, AST/2/16 (P)
            se podaljša do 31. decembra 2021.

            V Luxembourgu, 27. novembra 2020

               Klaus WELLE

                  Generalni sekretar

            (1)  UL L 56, 4.3.1968, str. 1.

            (2)  UL L 287, 29.10.2013, str. 15.


title: Sklep Sveta (EU) 2020/2187 z dne 22. decembra 2020 o stališču, ki se v imenu Evropske unije zastopa v regionalnem usmerjevalnem odboru prometne skupnosti v zvezi s sprejetjem proračuna prometne skupnosti za leto 2021

text:
                  23.12.2020

                  SL

                  Uradni list Evropske unije

                  L 435/73

         SKLEP SVETA (EU) 2020/2187
         z dne 22. decembra 2020
         o stališču, ki se v imenu Evropske unije zastopa v regionalnem usmerjevalnem odboru prometne skupnosti v zvezi s sprejetjem proračuna prometne skupnosti za leto 2021
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 in člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je v skladu s Sklepom Sveta (EU) 2017/1937 (1) podpisala Pogodbo o ustanovitvi prometne skupnosti (v nadaljnjem besedilu: Pogodba o prometni skupnosti). S Sklepom Sveta (EU) 2019/392 (2) jo je Unija odobrila 4. marca 2019. Veljati je začela 1. maja 2019.

                     (2)

                     Na podlagi člena 35 Pogodbe o prometni skupnosti regionalni usmerjevalni odbor prometne skupnosti (v nadaljnjem besedilu: usmerjevalni odbor) vsako leto sprejme proračun prometne skupnosti. Člen 35 Pogodbe o prometni skupnosti usmerjevalni odbor tudi pooblašča za sprejemanje sklepov, s katerimi se določi postopek za izvrševanje proračuna.

                     (3)

                     Usmerjevalni odbor sprejme sklep o proračunu prometne skupnosti za leto 2021 na srečanju decembra 2020 ali, če se točka ne obravnava na navedenem srečanju, na naslednjem srečanju.

                     (4)

                     Predlagani proračun prometne skupnosti za leto 2021 je potreben za pravilno delovanje organov prometne skupnosti. Krije stroške za človeške vire, potne stroške, opremo IT in programsko opremo ter odhodke iz poslovanja, kot so študije, tehnična pomoč ter organizacija konferenc in srečanj.

                     (5)

                     Primerno je, da se določi stališče, ki se v imenu Unije zastopa v usmerjevalnem odboru, saj je tak sklep potreben za delovanje stalnega sekretariata prometne skupnosti in bo imel pravne učinke v razmerju do Unije –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v regionalnem usmerjevalnem odboru prometne skupnosti glede proračuna prometne skupnosti za leto 2021, temelji na osnutku sklepa usmerjevalnega odbora (3).

            Člen 2
            Ta sklep začne veljati na dan sprejetja.

            V Bruslju, 22. decembra 2020

                  Za Svet

                  Predsednik

               M. ROTH

            (1)  Sklep Sveta (EU) 2017/1937 z dne 11. julija 2017 o podpisu, v imenu Evropske unije, in začasni uporabi Pogodbe o ustanovitvi prometne skupnosti (UL L 278, 27.10.2017, str. 1).

            (2)  Sklep Sveta (EU) 2019/392 z dne 4. marca 2019 o sklenitvi, v imenu Evropske unije, Pogodbe o ustanovitvi prometne skupnosti (UL L 71, 13.3.2019, str. 1).

            (3)  Glej dokument ST 11356/20 na http://register.consilium.europa.eu.


title: Sklep Sveta (SZVP) 2020/2188 z dne 22. decembra 2020 o spremembi Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo

text:
                  23.12.2020

                  SL

                  Uradni list Evropske unije

                  L 435/74

         SKLEP SVETA (SZVP) 2020/2188
         z dne 22. decembra 2020
         o spremembi Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 10. novembra 2008 sprejel Skupni ukrep 2008/851/SZVP (1), s katerim je vzpostavil vojaško operacijo EU Atalanta.

                     (2)

                     Svet je 30. julija 2018 sprejel Sklep (SZVP) 2018/1083 (2), s katerim je spremenil Skupni ukrep 2008/851/SZVP in operacijo Atalanta podaljšal do 31. decembra 2020.

                     (3)

                     Konvencija Združenih narodov proti nezakonitemu prometu s prepovedanimi drogami in psihotropnimi snovmi, podpisani 20. decembra 1988 določa, da naj pogodbenice čim bolj sodelujejo pri preprečevanju nezakonite trgovine po morju v skladu z mednarodnim pomorskim pravom.

                     (4)

                     Varnostni svet Združenih narodov (VSZN) je 15. novembra 2019 v Resoluciji 2498 (2019) ponovno potrdil, da naj vse države zaradi vzpostavitve miru in stabilnosti v Somaliji izvajajo embargo na orožje in vojaško opremo, ki je bil prvotno uveden z odstavkom 5 Resolucije 733 (1992) ter odstavkoma 1 in 2 Resolucije 1425 (2002).

                     (5)

                     V Resoluciji 2498 (2019) je VSZN tudi obsodil kakršen koli izvoz oglja iz Somalije, s katerim se krši popolna prepoved izvoza oglja, in ponovno potrdil svojo odločitev glede prepovedi uvoza in izvoza somalskega oglja, kot je določeno v odstavku 22 Resolucije 2036 (2012) in odstavkih 11 do 21 Resolucije 2182 (2014).

                     (6)

                     VSZN je 4. decembra 2019 v Resoluciji 2500 (2019) ponovno pozval države in regionalne organizacije, ki lahko sodelujejo v boju proti piratstvu in oboroženim ropom na morju pred obalo Somalije, naj to storijo; hkrati je pozval vse države, naj sodelujejo pri preiskavi in pregonu vseh oseb, ki so odgovorne za takšna dejanja ali so z njimi povezane, in priznal, da Sejšeli uspešno preganjajo primere piratstva.

                     (7)

                     V Resoluciji 2500 (2019) je VSZN tudi izrazil resno zaskrbljenost zaradi poročil o nezakonitem, neprijavljenem in nereguliranem ribolovu v izključni ekonomski coni Somalije ter priznal, da lahko nezakoniti, neprijavljeni in neregulirani ribolov prispeva k destabilizaciji obalnih skupnosti.

                     (8)

                     Operacija Agénor, vojaška komponenta pobude o ozaveščanju o pomorskih razmerah v Hormuški ožini, ki jo vodi Evropa (EMASOH), je 25. februarja 2020 dosegla polno operativno zmogljivost.

                     (9)

                     VSZN je 12. novembra 2020 v Resoluciji 2551 (2020) podaljšal pooblastila, izdana z Resolucijo 2182 (2014), da bi zagotovil dosledno izvajanje embarga na orožje za Somalijo ter prepovedi uvoza in izvoza somalskega oglja, ter spodbudil Atalanto, naj okrepi svoj prispevek k regionalnemu sodelovanju pri odzivanju na nedovoljene pomorske tokove in onemogočanju vseh oblik trgovine z zakonitim in nezakonitim blagom, s katerimi bi lahko financirali teroristične dejavnosti v Somaliji.

                     (10)

                     Pri strateškem pregledu Atalante leta 2020 je bilo ugotovljeno, da bi bilo treba mandat operacije podaljšati do 31. decembra 2022 in ga spremeniti, da bi vključili sekundarno neizvršilno nalogo spremljanja trgovine s prepovedanimi drogami, trgovine z orožjem, nezakonitega, neprijavljenega in nereguliranega ribolova ter nedovoljene trgovine z ogljem pred obalo Somalije.

                     (11)

                     Pri strateškem pregledu Atalante leta 2020 je bilo tudi ugotovljeno, da bi bilo treba v mandat Atalante vključiti sekundarne izvršilne naloge za boj proti trgovini s prepovedanimi drogami in trgovini z orožjem, v skladu z veljavnim pravnim okvirom, ko bo opredeljen. Politični in varnostni odbor se je 1. decembra 2020 dogovoril, da bo Atalanta opravljala te naloge in da bodo potrebne ureditve opredeljene v dokumentih za načrtovanje za operacijo.

                     (12)

                     Skupni ukrep 2008/851/SZVP bi bilo treba ustrezno spremeniti.

                     (13)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in zato ne prispeva k financiranju operacije Atalanta –

               SPREJEL NASLEDNJI SKLEP:

            Člen 1
            Skupni ukrep 2008/851/SZVP se spremeni:

                        (1)

                        v členu 1 se odstavek 3 nadomesti z naslednjim:

                           „3.   Poleg tega je sekundarna izvršilna naloga Atalante, da prispeva k izvajanju embarga Združenih narodov na orožje za Somalijo v skladu z Resolucijo VSZN 2182 (2014) in k preprečevanju nedovoljene trgovine s prepovedanimi drogami pred obalo Somalije v okviru Konvencije Združenih narodov o pomorskem mednarodnem pravu in Konvencije Združenih narodov proti nezakonitemu prometu s prepovedanimi drogami in psihotropnimi snovmi z dne 20. decembra 1988.

                           4.   Poleg tega je sekundarna neizvršilna naloga Atalante spremljanje trgovine s prepovedanimi drogami, trgovine z orožjem, nezakonitega, neprijavljenega in nereguliranega ribolova ter nedovoljene trgovine z ogljem pred obalo Somalije, v skladu z resolucijama VSZN 2498 (2019) in 2500 (2019) ter v skladu s Konvencijo Združenih narodov proti nezakonitemu prometu s prepovedanimi drogami in psihotropnimi snovmi z dne 20. decembra 1988.

                           5.   Sekundarna neizvršilna naloga Atalante je, da lahko v okviru sredstev in zmogljivosti ter na zahtevo prispeva k celostnemu pristopu EU k Somaliji in zadevnim dejavnostim mednarodne skupnosti ter s tem pomaga pri odpravljanju osnovnih vzrokov za piratstvo in piratskih mrež.

                           6.   Vojaški štab EU podpira Atalanto z ugotavljanjem groženj in predhodnim načrtovanjem odločilnih dejavnikov, ki bi lahko vplivali na operacijo, in o takšnih grožnjah in dejavnikih redno obvešča Politični in varnostni odbor.“;

                        (2)

                        naslov člena 2 se nadomesti z naslovom „Preprečevanje piratstva in oboroženih ropov pred obalo Somalije ter zaščita ogroženih plovil“;

                        (3)

                        vstavi se naslednji člen, njegovo besedilo pa je enako členu 12 Skupnega ukrepa 2008/851/SZVP, ki je črtan s tem sklepom:

                           „Člen 2a
                           Premestitev oseb, prijetih in pridržanih z namenom pregona

                              1.   Na podlagi sprejetja izvrševanja sodne pristojnosti držav članic ali tretjih držav s strani Somalije na eni strani in na podlagi člena 105 Konvencije Združenih narodov o pomorskem mednarodnem pravu na drugi strani se osebe, ki so osumljene načrtovanja, izvrševanja ali storitve kaznivih dejanj piratstva ali oboroženega ropa v somalskih teritorialnih in notranjih vodah ali na odprtem morju, kot je navedeno v členih 101 in 103 Konvencije Združenih narodov o pomorskem mednarodnem pravu, in so priprte ali pridržane z namenom izvršitve njihovega sodnega pregona, ter lastnina, uporabljena pri storitvi teh dejanj, predajo:

                                          —

                                          pristojnim organom države članice ali tretje države, sodelujoče v operaciji, pod katere zastavo pluje ladja, ki je izvršila prijetje, ali

                                          —

                                          v primeru, če ta država ne more ali ne želi izvrševati svoje sodne pristojnosti, državi članici ali kateri koli tretji državi, ki želi izvrševati sodno pristojnost nad temi osebami in sredstvi.

                              2.   Osebe, ki so osumljene kaznivih dejanj piratstva ali oboroženega ropa, ali načrtovanja teh kaznivih dejanj, kot je navedeno v členih 101 in 103 Konvencije Združenih narodov o pomorskem mednarodnem pravu, in so bile pri izvajanju operacije Atalanta zaradi sodnega pregona prijete in pridržane v teritorialnih, notranjih ali otoških vodah drugih držav na tem območju v soglasju s temi državami, ter lastnina, uporabljena pri storitvi teh dejanj, se lahko predajo pristojnim organom zadevne države ali, s soglasjem zadevne države, pristojnim organom druge države.

                              3.   Oseb iz odstavka 1 in 2 ni mogoče premestiti v tretjo državo, če s to tretjo državo niso bili dogovorjeni ustrezni pogoji za premestitev, ki so skladni z veljavnim mednarodnim pravom, predvsem z mednarodnim pravom človekovih pravic, s čimer se zlasti zagotovi, da te osebe niso podvržene smrtni kazni, mučenju ali drugemu krutemu, nečloveškemu ali poniževalnemu ravnanju.“;

                        (4)

                        vstavi se naslednji člen:

                           „Člen 2b
                           Prispevanje k izvajanju embarga Združenih narodov na orožje za Somalijo in k preprečevanju trgovine s prepovedanimi drogami pred obalo Somalije

                              1.   Da bi Atalanta prispevala k izvajanju embarga Združenih narodov na orožje za Somalijo v skladu z ustreznimi resolucijami VSZN, zlasti Resolucije VSZN 2182 (2014), izvaja, kot je določeno v dokumentih za načrtovanje in v okviru dogovorjenega območja operacij na odprtem morju pred obalo Somalije, inšpekcijske preglede plovil, ki so namenjena v Somalijo in iz nje, če obstajajo utemeljeni razlogi za domnevo, da taka plovila neposredno ali posredno prenašajo orožje ali vojaško opremo v Somalijo, s čimer kršijo embargo na orožje za Somalijo, ali dostavljajo orožje ali vojaško opremo posameznikom ali subjektom, ki jih odbor, ustanovljen na podlagi resolucij VSZN 751 (1992) in 1907 (2009), uvrstil na seznam. Atalanta zaseže take predmete, jih evidentira in odstrani ter lahko takšna plovila in njihove posadke preusmeri v ustrezno pristanišče, da se olajša taka odstranitev, v skladu z ustreznimi resolucijami VSZN, vključno z Resolucijo VSZN 2182 (2014), in ureditvami, določenimi v operativnem načrtu.

                              2.   Da bi Atalanta prispevala k boju proti trgovini s prepovedanimi drogami pred obalo Somalije, deluje v skladu z dogovori in v okviru dogovorjenega območja operacij na odprtem morju pred obalo Somalije, kot je določeno v dokumentih za načrtovanje:

                                          (a)

                                          kar zadeva plovila, ki plujejo pod državno zastavo in za katera obstajajo utemeljeni razlogi za sum, da se takšno plovilo uporablja za promet s prepovedanimi drogami, se Atalanta, če država zastave to izrecno odobri, vkrca na to plovilo, išče narkotične droge in v primeru, če se najdejo dokazi o nedovoljenem prometu, sprejme ustrezne ukrepe v zvezi s tem plovilom in tovorom na krovu. Vsako prijetje, pridržanje, premestitev v tretjo državo ali pregon oseb, vpletenih v trgovino s prepovedanimi drogami, lahko izvedejo države članice, ki to želijo, v okviru svojih nacionalnih zmogljivosti na podlagi svojega notranjega prava;

                                          (b)

                                          kar zadeva plovila brez državne zastave, Atalanta ukrepa, tudi z vkrcanjem in preiskavo, v skladu z nacionalnim pravom, ki se uporablja za intervencijsko ladjo, in mednarodnim pravom, le z uporabo tistih sredstev, ki jih dajo na razpolago tiste države članice, ki so navedle, da so sposobne ukrepati. Države članice, ki to želijo, lahko v okviru svojih nacionalnih zmogljivosti na podlagi svojega notranjega prava sprejmejo nadaljnje ukrepe, kot so zaseg drog in preusmerjanje takšnega plovila, pa tudi prijetje, pridržanje, premestitev v tretjo državo in pregon oseb, vpletenih v trgovino s prepovedanimi drogami.

                              3.   Potem ko je operativni načrt s potrebnimi dogovori odobren, Politični in varnostni odbor aktivira sekundarne izvršilne naloge, ko poveljnik operacije EU sporoči, da ima Atalanta na voljo potrebna sredstva za izvajanje teh nalog in, kar zadeva embargo Združenih narodov na orožje, ko Evropska služba za zunanje delovanje sporoči, da so bila predložena uradna obvestila, zahtevana v skladu z odstavkom 15 Resolucije VSZN 2182 (2014).

                              4.   Dokaze, ki se nanašajo na prevoz predmetov, prepovedanih v okviru embarga na orožje za Somalijo, ali narkotičnih drog, najdenih zlasti med inšpekcijskimi pregledi, opravljenimi v skladu z odstavkoma 1 in 2, lahko hranijo Atalanta, kar zadeva prevoz orožja, in države članice, ki so pripravljene in imajo te zmogljivosti, kar zadeva prevoz prepovedanih drog. Zlasti se lahko zbirajo, v skladu z veljavnim pravom, osebni podatki oseb, vključenih v prevoz takšnega orožja ali prepovedanih drog, in sicer v zvezi z značilnostmi, ki bi lahko bile v pomoč pri identifikaciji teh oseb, vključno s prstnimi odtisi, in naslednje informacije, razen drugih osebnih podatkov: priimek, dekliški priimek, imena in morebitni vzdevki ali privzeta imena; datum in kraj rojstva, državljanstvo, spol, stalno prebivališče, poklic in kraj, kjer se te osebe zadržujejo; podatki o vozniških dovoljenjih, osebnih dokumentih in potnih listih. Takšni podatki in podatki v zvezi s plovili in opremo, ki jo te osebe uporabljajo, ter ustrezne informacije, pridobljene pri opravljanju nalog v skladu s tem členom, se lahko sporočijo pristojnim organom kazenskega pregona držav članic. Atalanta lahko sporoči tudi podatke v zvezi s prevozom orožja, države članice, ki to želijo, pa lahko posredujejo podatke v zvezi s prevozom narkotičnih drog tretjim državam, ki želijo izvajati svojo pristojnost nad takšnimi osebami in premoženjem, ter pristojnim organom EU v skladu z veljavnim pravom.

                              5.   S tretjimi državami se lahko sklenejo sporazumi na podlagi pooblastil, ki jih Svet izda za vsak primer posebej, da se državi članici olajša premestitev oseb, ki so bile v skladu z nacionalnim pravom prijete in pridržane zaradi sodelovanja pri kršitvah embarga Združenih narodov na orožje za Somalijo ali pri trgovini s prepovedanimi drogami pred obalo Somalije, z namenom pregona takšnih oseb. Takšni sporazumi vključujejo pogoje za premestitev teh oseb v skladu z ustreznim mednarodnim pravom, zlasti mednarodnim pravom o človekovih pravicah, da bi zlasti zagotovili, da za zadevne osebe ne bo izvedena smrtna kazen, mučenje ali kruto, nečloveško ali poniževalno ravnanje.“;

                        (5)

                        v členu 8 se dodata naslednja odstavka:
                        „Atalanta se tesno usklajuje z vojaško misijo Evropske unije, ki prispeva k usposabljanju somalskih varnostnih sil (EUTM Somalia), in misijo Evropske unije za krepitev zmogljivosti v Somaliji (EUCAP Somalia). V okviru sredstev in zmogljivosti podpira ustrezne programe EU.
                        Atalanta v okviru sredstev in zmogljivosti razvija posebno sodelovanje z operacijo Agénor.“;

                        (6)

                        v členu 9 se doda naslednji odstavek:

                           „3.   Atalanta v okviru sredstev in zmogljivosti podpira regionalni center za združevanje pomorskih informacij (RMIFC) na Madagaskarju in regionalni center za operativno usklajevanje (ROCC) na Sejšelih, zlasti s krepitvijo zmogljivosti in izmenjavo informacij.“;

                        (7)

                        člen 12 se črta;

                        (8)

                        v členu 14 se doda naslednji odstavek:

                           „7.   Referenčni finančni znesek skupnih stroškov vojaške operacije EU za obdobje od 1. januarja 2021 do 31. decembra 2022 je 9 930 000 EUR. Odstotek referenčnega zneska iz člena 25(1) Sklepa (SZVP) 2015/528 je 0 %.“;

                        (9)

                        v členu 15 se odstavka 4 in 5 nadomestita z naslednjim:

                           „4.   Atalanta je pooblaščena, da s skupino strokovnjakov o Somaliji, Uradom Združenih narodov za droge in kriminal, CMF, RMIFC in ROCC izmenjuje informacije, razen osebnih podatkov, o nezakonitih ali nedovoljenih dejavnostih, pridobljene med izvajanjem svojih operacij.

                           5.   Atalanta je pooblaščena, da v skladu s členom 2(h) Interpolu oziroma v skladu s členom 2(i) Europolu razkrije informacije, ki jih zbira med izvajanjem svojih operacij, o drugih nezakonitih dejavnostih poleg piratstva.“;

                        (10)

                        v členu 16 se odstavek 3 nadomesti z naslednjim:

                           „3.   Vojaška operacija EU se zaključi 31. decembra 2022.“

            Člen 2
            Ta sklep začne veljati na dan sprejetja.

            V Bruslju, 22. decembra 2020

                  Za Svet

                  Predsednik

               M. ROTH

            (1)  Skupni ukrep Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (UL L 301, 12.11.2008, str. 33).

            (2)  Sklep Sveta (SZVP) 2018/1083 z dne 30. julija 2018 o spremembi Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (UL L 194, 31.7.2018, str. 142).


title: Sklep Političnega in varnostnega odbora (SZVP) 2020/2199 z dne 8. decembra 2020 o imenovanju vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/2/2020)

text:
                  23.12.2020

                  SL

                  Uradni list Evropske unije

                  L 434/54

         SKLEP POLITIČNEGA IN VARNOSTNEGA ODBORA (SZVP) 2020/2199
         z dne 8. decembra 2020
         o imenovanju vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/2/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2014/219/SZVP z dne 15. aprila 2014 o misiji Evropske unije v okviru SVOP v Maliju (EUCAP Sahel Mali) (1) in zlasti člena 7(1) Sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Politični in varnostni odbor je na podlagi Sklepa 2014/219/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve za izvajanje političnega nadzora in strateškega vodenja EUCAP Sahel Mali, vključno s sklepom o imenovanju vodje misije.

                     (2)

                     Politični in varnostni odbor je 18. septembra 2017 sprejel Sklep (SZVP) 2017/1780 (2), s katerim je za vodjo misije EUCAP Sahel Mali za obdobje od 1. oktobra 2017 do 14. januarja 2018 imenoval Philippa RIA.

                     (3)

                     Svet je 21. februarja 2019 sprejel Sklep (SZVP) 2019/312 (3), s katerim je podaljšal mandat EUCAP Sahel Mali do 14. januarja 2021.

                     (4)

                     Mandat Philippa RIA kot vodje misije EUCAP Sahel Mali se je redno podaljševal, nazadnje do 31. decembra 2020 s Sklepom Političnega in varnostnega odbora (SZVP) 2020/888 (4).

                     (5)

                     Visoki predstavnik Unije za zunanje zadeve in varnostno politiko je 25. novembra 2020 predlagal, da se za vodjo misije EUCAP Sahel Mali za obdobje od 1. januarja 2021 do 14. januarja 2021 imenuje Hervé FLAHAUT –

               SPREJEL NASLEDNJI SKLEP:

            Člen 1
            Hervé FLAHAUT se imenuje za vodjo misije Evropske unije v okviru SVOP v Maliju (EUCAP Sahel Mali) za obdobje od 1. januarja 2021 do 14. januarja 2021.

            Člen 2
            Ta sklep začne veljati na dan sprejetja.
            Uporablja se od 1. januarja 2021.

            V Bruslju, 8. decembra 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 113, 16.4.2014, str. 21.

            (2)  Sklep Političnega in varnostnega odbora (SZVP) 2017/1780 z dne 18. septembra 2017 o imenovanju vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/1/2017) (UL L 253, 30.9.2017, str. 37).

            (3)  Sklep Sveta (SZVP) 2019/312 z dne 21. februarja 2019 o spremembi in podaljšanju Sklepa 2014/219/SZVP o misiji Evropske unije v okviru SVOP v Maliju (EUCAP Sahel Mali) (UL L 51, 22.2.2019, str. 29).

            (4)  Sklep Političnega in varnostnega odbora (SZVP) 2020/888 z dne 23. junija 2020 o podaljšanju mandata vodje misije Evropske unije v okviru SVOP v Maliju (EUCAP Sahel Mali) (EUCAP Sahel Mali/1/2020) (UL L 205, 29.6.2020, str. 18).


               23.12.2020

               SL

               Uradni list Evropske unije

               C 449/317

      P8_TA(2019)0085
      Informatizacija gibanja in nadzora trošarinskega blaga ***I
      Sklep Evropskega parlamenta z dne 13. februarja 2019 o vrnitvi zadeve pristojnemu odboru v medinstitucionalna pogajanja na podlagi nespremenjenega predloga sklepa Evropskega parlamenta in Sveta o informatizaciji gibanja in nadzora trošarinskega blaga (prenovitev) (COM(2018)0341 – C8-0215/2018 – 2018/0187(COD)) (1)

      (Redni zakonodajni postopek – prenovitev)
      (2020/C 449/40)

         (1)  Sklep, sprejet v skladu s četrtim pododstavkom člena 59(4) Poslovnika (A8-0010/2019).


               23.12.2020

               SL

               Uradni list Evropske unije

               C 449/530

      P8_TA(2019)0099
      Nenasprotovanje delegiranemu aktu: geografske razčlenitve
      Sklep Evropskega parlamenta, da ne nasprotuje delegirani uredbi Komisije z dne 19. decembra 2018 o spremembi Priloge I k Uredbi (ES) št. 184/2005 Evropskega parlamenta in Sveta glede ravni geografske razčlenitve (C(2018)08872 – 2018/3002(DEA))
      (2020/C 449/52)

         Evropski parlament,

                  —

                  ob upoštevanju delegirane uredbe Komisije (C(2018)08872),

                  —

                  ob upoštevanju pisma Odbora za mednarodno trgovino predsedniku konference predsednikov odborov z dne 28. januarja 2019,

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb (1) ter zlasti členov 2(3) in 10(6),

                  —

                  ob upoštevanju priporočila za sklep Odbora za mednarodno trgovino,

                  —

                  ob upoštevanju člena 105(6) Poslovnika,

                  A.

                  ker je Združeno kraljestvo 29. marca 2017 v skladu s členom 50 Pogodbe o Evropski uniji predložilo uradno obvestilo o svoji nameri o izstopu iz Unije; ker se Pogodbi za Združeno kraljestvo prenehata uporabljati z dnem začetka veljavnosti sporazuma o izstopu, sicer pa dve leti po navedenem uradnem obvestilu, to je 30. marca 2019, razen če Evropski svet po dogovoru z Združenim kraljestvom soglasno ne sklene, da se to obdobje podaljša;

                  B.

                  ker Uredba (ES) št. 184/2005 vzpostavlja skupni okvir za sistematično pripravo statistike Skupnosti o plačilni bilanci, mednarodni trgovini s storitvami in neposrednih tujih naložbah;

                  C.

                  ker bi Združeno kraljestvo z izstopom iz Unije postalo tretja država in bi v statistiki glede plačilne bilance, mednarodne trgovine s storitvami in neposrednih tujih naložb zato moralo biti navedeno kot tretja država in ne kot država članica;

                  D.

                  ker je edina sprememba, predvidena z delegirano uredbo C(2018)08872, da se Združeno kraljestvo za namene uporabe Uredbe (ES) št. 184/2005 uvrsti v kategorijo tretjih držav;

                  E.

                  ker bi hitra objava delegirane uredbe v Uradnem listu EU omogočila večjo pravno varnost in dovolj časa za njeno izvedbo pred 30. marcem 2019;

                  1.

                  izjavlja, da ne nasprotuje delegirani uredbi C(2018)08872;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 35, 8.2.2005, str. 23.


               23.12.2020

               SL

               Uradni list Evropske unije

               C 449/533

      P8_TA(2019)0101
      Nenasprotovanje delegiranemu aktu: datumi, na katere za določene vrste pogodb začne veljati obveznost kliringa
      Sklep Evropskega parlamenta, da ne nasprotuje delegirani uredbi Komisije z dne 19. decembra 2018 o spremembi Delegirane uredbe Komisije (EU) 2015/2205, Delegirane uredbe Komisije (EU) 2016/592 in Delegirane uredbe Komisije (EU) 2016/1178 o dopolnitvi Uredbe (EU) št. 648/2012 Evropskega parlamenta in Sveta v zvezi z datumi, na katere za določene vrste pogodb začne veljati obveznost kliringa (C(2018)09122 – 2018/3004(DEA))
      (2020/C 449/54)

         Evropski parlament,

                  —

                  ob upoštevanju delegirane uredbe Komisije (C(2018)09122),

                  —

                  ob upoštevanju pisma Komisije z dne 19. decembra 2018, v katerem ta poziva Parlament, naj izjavi, da ne bi nasprotoval delegirani uredbi,

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 4. februarja 2019,

                  —

                  ob upoštevanju sporočila Komisije z dne 19. decembra 2018 z naslovom Priprave na izstop Združenega kraljestva iz Evropske unije dne 30. marca 2019: izvajanje načrta Komisije za nepredvidljive razmere (COM(2018)0890),

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) ter zlasti členov 5(2) in 82(6) Uredbe,

                  —

                  ob upoštevanju člena 13 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (2),

                  —

                  ob upoštevanju osnutkov regulativnih tehničnih standardov o novaciji pogodb, za katere še ni začela veljati obveznost kliringa, ki jih je 8. novembra 2018 v skladu s členom 5(2) Uredbe (EU) št. 648/2012 predložil Evropski organ za vrednostne papirje in trge,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  A.

                  ker delegirani akt vsebuje pomembna pravila v zvezi s transakcijami, sklenjenimi med nasprotno stranko s sedežem v Združenem kraljestvu in nasprotno stranko, ki je ustanovljena v EU-27, in je del svežnja ukrepov ob nepredvidljivih dogodkih v primeru izstopa Združenega kraljestva iz EU brez dogovora;

                  B.

                  ker se Parlament strinja, da je pomembno, da pristojni organi in finančni trgi izvzamejo nekatere transakcije, ki izhajajo iz novacije, za omejeno obdobje 12 mesecev, če se nasprotna stranka s sedežem v Združenem kraljestvu spremeni v nasprotno stranko v EU-27;

                  C.

                  ker Parlament meni, da sprejeti regulativni tehnični standardi niso „enaki“ kot osnutki regulativnih tehničnih standardov, ki so jih evropski nadzorni organi predložili zaradi sprememb, ki jih je Komisija vnesla v ta osnutek, in meni, da ima tri mesece časa („obdobje pregledov“) za nasprotovanje regulativnim tehničnim standardom; ker Parlament poziva Komisijo, naj določi enomesečno obdobje pregledov samo v primerih, ko je Komisija sprejela osnutke evropskih nadzornih organov brez sprememb, torej ko so osnutek in sprejeti regulativni tehnični standardi „enaki“;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 201, 27.7.2012, str. 1.

         (2)  UL L 331, 15.12.2010, str. 84.


               23.12.2020

               SL

               Uradni list Evropske unije

               C 449/535

      P8_TA(2019)0102
      Nenasprotovanje delegiranemu aktu: datum, do katerega lahko nasprotne stranke še naprej uporabljajo svoje postopke obvladovanja tveganja za nekatere pogodbe o izvedenih finančnih instrumentih OTC brez opravljenega kliringa prek CNS
      Sklep Evropskega parlamenta, da ne nasprotuje delegirani uredbi Komisije z dne 19. decembra 2018 o spremembi Delegirane uredbe (EU) 2016/2251 o dopolnitvi Uredbe (EU) št. 648/2012 Evropskega parlamenta in Sveta v zvezi z datumom, do katerega lahko nasprotne stranke še naprej uporabljajo svoje postopke obvladovanja tveganja za nekatere pogodbe o izvedenih finančnih instrumentih OTC brez opravljenega kliringa prek CNS (C(2018)09118 – 2018/3003(DEA))
      (2020/C 449/55)

         Evropski parlament,

                  —

                  ob upoštevanju delegirane uredbe Komisije (C(2018)09118),

                  —

                  ob upoštevanju pisma Komisije z dne 19. decembra 2018, v katerem poziva Parlament, naj izjavi, da ne bo nasprotoval delegirani uredbi,

                  —

                  ob upoštevanju pisma Odbora za ekonomske in monetarne zadeve predsedniku konference predsednikov odborov z dne 4. februarja 2019,

                  —

                  ob upoštevanju sporočila Komisije z dne 19. decembra 2018 z naslovom Priprave na izstop Združenega kraljestva iz Evropske unije dne 30. marca 2019: izvajanje načrta Komisije za nepredvidljive razmere (COM(2018)0890),

                  —

                  ob upoštevanju člena 290 Pogodbe o delovanju Evropske unije,

                  —

                  ob upoštevanju Uredbe (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (1) ter zlasti členov 11(5) in 82(6) Uredbe,

                  —

                  ob upoštevanju člena 13 Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (2),

                  —

                  ob upoštevanju člena 13 Uredbe (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (3),

                  —

                  ob upoštevanju člena 13 Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (4),

                  —

                  ob upoštevanju osnutkov regulativnih tehničnih standardov o novaciji dvostranskih pogodb, za katere ne veljajo zahteve glede dvostranskega kritja, ki so jih 27. novembra 2018 v skladu s členom 11(15) Uredbe (EU) št. 648/2012 predložili evropski nadzorni organi,

                  —

                  ob upoštevanju priporočila za sklep Odbora za ekonomske in monetarne zadeve,

                  —

                  ob upoštevanju člena 105(6) Poslovnika,

                  A.

                  ker delegirani akt vsebuje pomembna pravila v zvezi s transakcijami, sklenjenimi med nasprotno stranko s sedežem v Združenem kraljestvu in nasprotno stranko, ki je ustanovljena v EU-27, in je del svežnja ukrepov ob nepredvidljivih dogodkih v primeru izstopa Združenega kraljestva iz EU brez dogovora;

                  B.

                  ker se Parlament strinja, da je pomembno, da pristojni organi in finančni trgi izvzamejo nekatere transakcije, ki izhajajo iz novacije, za omejeno obdobje 12 mesecev, če se nasprotna stranka s sedežem v Združenem kraljestvu spremeni v nasprotno stranko v EU-27;

                  C.

                  ker Parlament meni, da sprejeti regulativni tehnični standardi niso „enaki“ kot osnutki regulativnih tehničnih standardov, ki so jih evropski nadzorni organi predložili zaradi sprememb, ki jih je Komisija vnesla v ta osnutek, in meni, da ima tri mesece časa („obdobje pregledov“) za nasprotovanje regulativnim tehničnim standardom; ker Parlament poziva Komisijo, naj določi enomesečno obdobje pregledov samo v primerih, ko je Komisija sprejela osnutke evropskih nadzornih organov brez sprememb, torej ko so osnutek in sprejeti regulativni tehnični standardi „enaki“;

                  1.

                  izjavlja, da ne nasprotuje delegirani uredbi;

                  2.

                  naroči svojemu predsedniku, naj ta sklep posreduje Svetu in Komisiji.

         (1)  UL L 201, 27.7.2012, str. 1.

         (2)  UL L 331, 15.12.2010, str. 12.

         (3)  UL L 331, 15.12.2010, str. 48.

         (4)  UL L 331, 15.12.2010, str. 84.